b'\n_START_ARTICLE_\nPedr\xc3\xb3g\xc3\xa3on pato\n_START_PARAGRAPH_\nPedr\xc3\xb3g\xc3\xa3on pato sijaitsee Vidigueiran kunnassa, Alentejossa, Portugalissa. Pato on rakennettu Guadiana-jokeen, noin 27 km Alquevan padon alapuolelle. _NEWLINE_Pato on tehty s\xc3\xa4hk\xc3\xb6ntuotantoa ja keinokastelua varten. Padon vesivoimalaitoksessa on yksi turbiini, jonka teho on 10 MW. Voimalaitoksen keskim\xc3\xa4\xc3\xa4r\xc3\xa4inen s\xc3\xa4hk\xc3\xb6nvuosituotanto on 45 GWh._NEWLINE_Pedr\xc3\xb3g\xc3\xa3on padon vett\xc3\xa4 pumpataan takaisin Alquevan patoon kun s\xc3\xa4hk\xc3\xb6nkulutus on matalaa. N\xc3\xa4in Alquevan padon vesivoimalaitoksen turbiinit saadaan hy\xc3\xb6dynnetty\xc3\xa4 parhaiten kulutushuippujen aikana.\n_START_SECTION_\nRakentaminen\n_START_PARAGRAPH_\nPadon rakentamisprojekti alkoi vuonna 2002. Pato valmistui vuonna 2005.'